Tien verdwaasde deelnemers sit op ongemaklike hoë stoele en waai een na die ander vir hulle familie by die huis. Eintlik waai hulle vir hulleself ook, want die program word Saterdag gefilm en Sondag kyk die ou dit saam met sy familie. Hy is mos op TV gewees en nou tape hy dit sommer ook op die videomasjien wat hy met sy R1000 prysgeld gekoop het.
Tyd vir 5000 skille. “Die Tweede Wêreld Oorlog was: A) ‘n Groot fokkop B) ‘n Groot partytjie C) Die begin van die Nuwe Testament D) Iets wat nooit plaasgevind het nie. Oops, tyd om ‘n vriend te bel. Vir wat? Sy vriend is ‘n aspirant-spoorsnyer van Fochville en sukkel om die grappies met die prentjies in die Hustler te verstaan. Na Piet die vraag drie keer herhaal, um en ah sy tjommie tot die foon uitsny. Hy besluit op ‘B’, want hy weet dat daar baie mense was. Tatta sy kans, tatta sy millions. Hy slaap op die couch vanaand. Hy’t darem genoeg geld om ‘n bruin papiersak vir sy kop te koop.